|  |
| --- |
|  |
| Европейски земеделски фонд за развитие на селските райони |
| **Програма за развитие на селските райони 2014-2020 г** |

**ОБЯВА ЗА ОТКРИВАНЕ НА ПРОЦЕДУРАТА ЧРЕЗ ПОДБОР**

Държавен фонд „Земеделие“ – Разплащателна агенция обявява процедура за предоставяне на безвъзмездна финансова помощ по подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г.

Целта на настоящата процедура е да се предотвратят щети по горите от горски пожари, природни бедствия и катастрофични събития“ чрез:

1. въвеждане и подобряване на превантивни дейности за намаляване на опасността от горски пожари;

2. въвеждане и подобряване на превантивни дейности за намаляване на опасността от вредители, природни бедствия и катастрофични събития в горските територии.

Кандидати за подпомагане могат да бъдат:

1. физически лица, собственици на горски територии;

2. еднолични търговци, юридически лица и местни поделения на вероизповеданията, собственици на горски територии;

3. общини, собственици и/или стопанисващи горски територии;

4. държавни предприятия по смисъла на чл. 163, ал. 1 от Закона за горите, стопанисващи и/или управляващи държавни горски територии;

5. юридически лица, стопанисващи и/или управляващи горски територии;

6. лесозащитни станции към Изпълнителната агенция по горите;

7. регионални дирекции по горите.

Условията за подпомагане са определени в Наредба за прилагане на подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г.

Бюджетът на безвъзмездната финансова помощ за приетите проектни предложения в периода на прием е в размер на левовата равностойност на **17 059 000 евро.**

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на придружителните документи чрез Информационната система за управление и наблюдение на Структурните инструменти на Европейския съюз в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

Пакетът документи за кандидатстване се публикува на интернет страницата на Държавен фонд „Земеделие“ – Разплащателна агенция, както и на единния информационен портал [www.eufunds.bg](http://www.eufunds.bg).

Обявата може да бъде оспорена в срока по чл. 27, ал. 2 от Закона за управление на средствата от Европейските и структурни фондове.

ИЗПЪЛНИТЕЛЕН ДИРЕКТОР

НА ДЪРЖАВЕН ФОНД „ЗЕМЕДЕЛИЕ“:

………………………………